Luettelo televisiosarjan Heroes jaksoista
Toinen tuotantokausi: "Sukupolvet (Generations)"  2007

| # | Nimi | Käsikirjoittaja(t) | Ohjaaja | Ensiesitys |
| --- | --- | --- | --- | --- |
| 1 | "Neljä kuukautta myöhemmin" (engl. Four Months Later) | Tim Kring | Greg Beeman | 24. syyskuuta 2007 |
Mohinder pitää luentoa sankareista ja heidän keskuudessaan leviävästä rutosta. Kuuntelijoita ei juuri ole, mutta eräs mies tarjoaa työpaikkaa. Claire aloittaa uudessa koulussa Etelä-Carolinassa ja yrittää pitää matalaa profiilia isänsä käskystä. Hän tapaa erikoisen pojan, Westin. Hiro päätyy vuoteen 1671 ja tapaa hieman erilaisen Takezo Kensein (David Anders) kuin odotti. Nathan on alkoholisoitunut ja uskoo Peterin olevan yhä elossa. Murhasta epäillyt meksikolaiset sisarukset Maya (Dania Ramirez) ja Alejandro yrittävät paeta Amerikkaan. Eräät sankarit saavat tappouhkauksia. Matt läpäisee vihdoin etsiväkokeensa ja huolehtii Mollysta, joka näkee painajaisia.
| 2 | "Liskoja" (engl. Lizards) | Michael Green | Allan Arkush | 1. lokakuuta 2007 |
Peteriä kuulustellaan väkivaltaisesti. Noah Bennetillä on Isaac Mendezin tekemä taulu, joka ennusti herra Nakamuran kohtalon. Hiro joutuu ottamaan Kensein paikan laittaakseen historian järjestykseen. Claire kuulee koulussa liskoista, jotka pystyvät kasvattamaan itselleen elimiä ja saa idean. Mohinder matkustaa Haitille parantamaan vanhaa tuttua. Alejandro ja Maya saavat apua rajanylitykseen ja heidän voimistaan selviää lisää. Matt kuulustelee Angela Petrelliä.
| 3 | "Kumppani" (engl. Kindred) | J. J. Philbin | Paul Edwards | 8. lokakuuta 2007 |
Poliisi saa Alejandron kiinni auton varastamisesta. Niki vie Micahin DL:n vanhemmille asumaan ja menee itse yhtiön palvelukseen. Sylar herää Michellen luomassa illuusiossa, mutta on vielä liian heikko käyttääkseen voimiaan. Claire torjuu Westin, mutta saa viimein tietää hänen salaisuutensa. Mohinder muuttaa Isaac Mendezin asuntoon ja löytää 8. kuvan murhasarjasta. Ando saa Hirolta viestejä menneisyydestä, jossa Kensei alkaa oppia sankarin taitoja. Peter yrittää oppia hallitsemaan kykyjään.
| 4 | "Kohtaamisia" (engl. The Kindness of Strangers) | Tim Kring | Adam Kane | 15. lokakuuta 2007 |
Herra Bennet epäilee Clairen tapailevan jotain poikaa, joten Claire joutuu salaamaan suhdettaan Westiin. Mollyn painajaiset pahenevat. Matt kuulustelee Angela Petrelliä, joka tunnustaa murhanneensa herra Nakamuran. Nathan käy tapaamassa poikiaan ja löytää ryhmäpotretin, jossa on tuttuja henkilöitä. Alejandro ja Maya törmäävät matkallaan Sylariin. Micahin serkku Monica löytää kykynsä.
| 5 | "Taistella vai Paeta" (engl. Fight or Flight) | Joy Blake, Melissa Blake | Lesli Glatter | 22. lokakuuta 2007 |
Poliisi kuulustelee Monicaa. Peter kuhertelee ja piileskelee Caitlinin kanssa Irlannissa, jonne eräs yhtiön lähettämä työntekijä tulee etsimään häntä. Matt ja Nathan matkaavat Philadelphiaan tapaamaan herra Parkeria, joka huiputtaa heitä pahan kerran. Molly voi huonosti, joten Mohinderin on pakko viedä hänet hoitoon yhtiöön. Niki yrittää päästä eroon Jessicasta, joka hyökkää Bobin kimppuun. Ando vie vahingoittuneet Hiron viestit tutkijalle.
| 6 | "Rajanylityksiä" (engl. The Line) | Adam Armus, Kay Foster | Jeannot Szwarc | 29. lokakuuta 2007 |
Caitlin vannoo kostoa Rickyn tappajalle ja matkustaa Peterin kanssa Montrealiin. Mohinder testaa Monican kykyjä, mutta saa pian oudon pyynnön Bobilta. Noah saapuu Ukrainaan ja kuulustelee vanhaa ystäväänsä Ivania Mendezin maalausten sijainnista. Debbie estää Clairen pääsemisen cheerleaderiksi, joten West ehdottaa pienen opetuksen antamista. Alejandro epäilee Gabrielin motiiveja, mutta Maya tuntuu luottavan häneen. Yaeko, Hiro ja Kensei pelastavat viimein miekantekijän, mutta Hiron on pakko antaa periksi tunteilleen.
| 7 | "Vääriä aikoja" (engl. Out of Time) | Aron Eli Coleite | Daniel Attias | 5. marraskuuta 2007 |
Kensei haluaa Yaekon itselleen, mutta nainen rakastaa Hiroa. Hiro palaa kuitenkin takaisin nykyisyyteen Andon luokse. Noah etsii syytä, miksi yhdessä tauluista Mohinder osoittaa aseella. Bob evakuoi yhtiön rakennuksen ja haluaa sankareiden kanssa taistella Maury Parkmania vastaan. Peter ja Caitlin saavat tulevaisuudessa tietää maailman joutuneen virusepidemian kohteeksi. Nathan saa tietää Peterin olevan elossa. West ilmestyy Clairen kotiin ja saa viimein tietää, kuka hänen isänsä on. Peter tapaa aivot ihmisrodun tuhoamisen takana - Adam Monroen.
| 8 | "Neljä kuukautta sitten" (engl. Four Months Ago) | Tim Kring | Greg Beeman | 12. marraskuuta 2007 |
Adam haluaa palauttaa Peterin kaikki muistot. Peter keskittyy Nathanin kuvaan ja muistaa. 4 kuukautta sitten Peter ja Nathan lensivät taivaalle ja päästivät irti toisistaan. Peter kuitenkin lennätti Nathanin sairaalaan. Niki ja Micah iloitsevat, kun DL selviää ampumisesta. Alejandro menee naimisiin, mutta Maya saa tietää morsiamen olevan petturi. Hänen voimansa toimii ensi kerran ja tappaa koko hääväen. Elle käyttää voimaansa ja vie Peterin yhtiön hoiviin. Siellä Bob lupaa poistaa Peterin voimat ja lukitsee hänet hoitolaan. Naapurihuoneessa on jo 30 vuotta asunut Adam. Yhdessä he karkaavat ja Haitilainen lähettää Peterin Irlantiin pyyhkien hänen muistinsa. Niki yrittää myös parantua voimistaan, mutta uusi persoonallisuus Gya ilmestyy. DL joutuu vihaisen miehen ampumaksi pelastaessaan Nikiä.
| 9 | "Varoittavia esimerkkejä" (engl. Cautionary Tales) | Joe Polaski | Greg Yaitanes | 19. marraskuuta 2007 |
Bennetin perhe pakkaa tavaroitaan ja valmistautuu muuttoon. Claire haluaa kuitenkin jäädä Westin takia. Hiro syyttää itseään isänsä kuolemasta ja palaa viikon ajassa taaksepäin pelastamaan häntä. Mohinder saa Ellen avukseen. Bob saa Clairen käsiinsä ja ottaa häneltä parantavaa verta. Noahilla on Elle vankinaan, joten hän ehdottaa vaihtokauppaa. Matt käyttää uutta voimaansa ja saa Angela Petrellin kertomaan totuuden. Eräs Mendezin maalauksista käy toteen.
| 10 | "Totuuksia ja seurauksia" (engl. Truth & Consequences) | Jesse Alexander | Adam Kane | 26. marraskuuta 2007 |
Peter haluaa löytää Caitlinin ja kertoo Shanti-viruksesta Adamille. Adam tietää sen kehittäjän olevan Victoria Pratt, jota he lähtevät uhkailemaan. Bob esittää surunvalittelunsa Bennetteille, jotka jatkavat muuttosuunnitelmaansa. Elle vahtii Clairea ja yrittää saada isänsä luottamuksen takaisin. Noah herää Yhtiön tiloissa ja tajuaa Mohinderin olevan Yhtiön puolella. Nikki palaa Micahin luokse. Gabriel yrittää saada Mayan voiman kasvamaan, ettei epäilevää Alejandroa enää tarvittaisi. Hiro matkustaa vuoteen 1977 saadakseen lisää selville Kensein vaiheista.
| 11 | "Menetetyt voimat" (engl. Powerless) | Jeph Loeb | Allan Arkush | 3. joulukuuta 2007 |
Texasissa Peter joutuu taistelemaan vanhoja ystäviään vastaan uskottuaan Adamin kertomuksen Shanti-viruksesta. Micah tarvitsee äitinsä apua pelastaakseen Monican pahasta paikasta. Maya yllättyy saadessaan selville totuuden Sylarista. Mohinder yrittää rauhoitella tilannetta. Elle yrittää saada isänsä olemaan ylpeä hänestä. Hiron täytyy vakuuttaa Peter Adamin vaarallisuudesta.